ᱵᱷᱤ. ᱮᱱ. ᱡᱟᱱᱚᱠᱤ

ᱵᱷᱟᱭᱠᱳᱢ ᱱᱟᱨᱟᱭᱚᱱᱤ ᱡᱟᱱᱚᱠᱤ (᱒᱓ ᱥᱮᱯᱴᱮᱢᱵᱚᱨ ᱑᱙᱒᱔᱑᱙ ᱢᱮ ᱑᱙᱙᱖), ᱡᱟᱱᱚᱠᱤ ᱨᱟᱢᱟᱪᱟᱸᱫᱽᱨᱟᱱ ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜᱼᱟ, ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ, ᱠᱟᱹᱢᱤᱭᱟᱹ ᱟᱨ ᱛᱟᱢᱤᱞᱱᱟᱰᱩ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱮᱠᱴᱚᱨ ᱟᱨ ᱨᱟᱡᱽᱟᱹᱨᱤᱭᱟᱹ ᱮᱢ. ᱡᱤ. ᱨᱟᱢᱟᱪᱟᱸᱫᱽᱨᱟᱱ ᱨᱮᱱ ᱛᱮᱥᱟᱨ ᱵᱟᱹᱦᱩᱭ ᱛᱟᱸᱦᱮ ᱠᱟᱱᱟ ᱾

ᱩᱱᱤ ᱫᱚ ᱗ ᱡᱟᱱᱩᱣᱟᱨᱤ ᱑᱙᱘᱘ ᱠᱷᱚᱱ ᱒᱔ ᱢᱟᱦᱟᱸ ᱞᱟᱹᱜᱤᱫ ᱛᱟᱢᱤᱞᱱᱟᱰᱩ ᱨᱮᱱ ᱔ ᱟᱱ ᱥᱤᱨᱟᱹ ᱢᱚᱱᱛᱨᱤ ᱮ ᱛᱟᱸᱦᱮ ᱠᱟᱱᱟ, ᱡᱚᱠᱷᱚᱱ ᱟᱹᱱᱟᱹᱨᱤ ᱵᱮᱵᱚᱥᱛᱟ ᱨᱮᱭᱟᱜ ᱵᱮᱼᱵᱟᱹᱨᱤᱡ ᱵᱮᱵᱷᱟᱨ ᱠᱷᱟᱹᱛᱤᱨ ᱥᱤᱧᱚᱛ ᱥᱚᱨᱠᱟᱨ ᱩᱱᱤᱭᱟᱜ ᱢᱚᱱᱛᱨᱤ ᱢᱟᱰᱮᱨ ᱟᱨ ᱯᱚᱱᱚᱛ ᱵᱤᱫᱷᱟᱱᱥᱚᱵᱷᱟ ᱮ ᱵᱷᱚᱝᱜᱚ (ᱨᱟᱹᱯᱩᱫ)  ᱞᱮᱫᱟ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱯᱩᱭᱞᱩ ᱵᱟᱯᱞᱟ
ᱡᱟᱱᱚᱠᱤ ᱫᱚ ᱛᱨᱟᱵᱷᱟᱱᱠᱳᱨ ᱨᱮᱭᱟᱜ ᱠᱚᱴᱴᱟᱭᱟᱢ ᱦᱚᱱᱚᱛ ᱨᱮᱭᱟᱜ ᱵᱷᱟᱭᱠᱳᱢ ᱥᱚᱦᱚᱨ ᱨᱮ, ᱛᱟᱢᱤᱞᱱᱟᱰᱩ ᱟᱨ ᱠᱮᱨᱟᱞᱟ ᱥᱟᱶ ᱡᱚᱯᱨᱟᱣ ᱢᱮᱱᱟᱜ ᱢᱤᱫ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱵᱟᱵᱟ ᱨᱟᱡᱟᱜᱳᱯᱟᱞ ᱞᱟᱭᱟᱨ, ᱫᱚ ᱢᱤᱫ ᱛᱟᱢᱤᱞ ᱵᱨᱟᱦᱢᱚᱱ ᱮ ᱛᱟᱸᱦᱮ ᱠᱟᱱᱟ ᱟᱨ ᱥᱮᱨᱮᱧᱤᱭᱟᱹ ᱟᱨ ᱠᱚᱢᱯᱳᱥᱟᱨ ᱯᱟᱯᱟᱱᱟᱥᱚᱢ ᱥᱤᱵᱷᱚᱱ ᱨᱮᱱ ᱦᱩᱰᱤᱝ ᱵᱚᱭᱦᱟᱭ ᱛᱟᱸᱦᱮ ᱠᱟᱱᱟ ᱾ ᱟᱡ ᱜᱚᱜᱚ ᱫᱚ ᱱᱟᱨᱟᱭᱚᱱᱤ ᱟᱢᱢᱟ, ᱵᱷᱟᱭᱠᱳᱢ ᱨᱮᱱ ᱟᱨ ᱠᱮᱨᱟᱞᱤᱭᱟᱹ ᱢᱟᱛᱨᱤᱞᱤᱭᱟᱹᱱ ᱡᱟᱹᱛᱤ ᱨᱮᱱ ᱮ ᱛᱟᱸᱦᱮ ᱠᱟᱱᱟ ᱾ ᱡᱟᱱᱚᱠᱤ ᱵᱟᱨ ᱫᱷᱟᱣ ᱮ ᱵᱟᱯᱞᱟ ᱟᱠᱟᱱᱟ, ᱩᱱᱤ ᱨᱮᱱ ᱯᱩᱭᱞᱩ ᱡᱟᱶᱟᱭ ᱫᱚᱸᱭ ᱛᱟᱸᱦᱮ ᱠᱟᱱᱟ ᱜᱚᱱᱚᱯᱚᱛᱷᱤ ᱩᱱᱤ ᱥᱟᱶ ᱑᱙᱓᱙ ᱨᱮᱭ ᱵᱟᱯᱞᱟ ᱞᱮᱱᱟ ᱟᱨ ᱩᱱᱠᱤᱱ ᱨᱮᱱ ᱜᱤᱫᱽᱨᱟᱹᱣᱟᱜ ᱧᱩᱛᱩᱢ ᱫᱚ ᱥᱩᱨᱮᱫᱽᱨᱟᱱ ᱾ ᱛᱟᱭᱚᱢ‌ ᱛᱮ ᱑᱙᱖᱓ ᱨᱮ, ᱩᱱᱤ ᱫᱚ ᱛᱟᱢᱤᱞ ᱥᱤᱱᱮᱢᱟ ᱮᱠᱴᱚᱨ ᱮᱢ. ᱡᱤ ᱨᱟᱢᱟᱪᱟᱸᱫᱽᱨᱟᱱ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱩᱱᱠᱤᱱ ᱨᱮᱱ ᱫᱚ ᱪᱤᱠᱤ ᱜᱤᱫᱽᱨᱟᱹ ᱦᱚᱸ ᱵᱟᱹᱱᱩᱜ ᱠᱚᱣᱟ ᱾

ᱥᱤᱱᱮᱢᱟ ᱡᱤᱭᱚᱱ ᱟᱨ ᱫᱚᱥᱟᱨ ᱵᱟᱯᱞᱟ
᱑᱙᱔᱐ ᱜᱮᱥᱮᱨᱢᱟ ᱛᱟᱭᱚᱢ ᱡᱟᱱᱚᱠᱤ ᱫᱚ ᱢᱤᱫ ᱛᱟᱞᱟᱼᱢᱟᱞᱟ ᱥᱟᱠᱥᱮᱥᱯᱷᱩᱞ ᱚᱵᱷᱤᱱᱮᱛᱟ ᱮ ᱵᱮᱱᱟᱣ ᱞᱮᱱᱟ ᱾ ᱩᱱᱤ ᱫᱚ ᱨᱟᱡᱟ ᱢᱩᱠᱛᱤ, ᱵᱷᱮᱞᱟᱭᱠᱟᱨᱤ, ᱟᱭᱤᱨᱟᱢ ᱛᱷᱟᱞᱟᱭᱵᱷᱟᱱᱜᱤᱭᱟ ᱟᱵᱳᱨᱵᱷᱟ ᱪᱤᱱᱨᱟᱢᱟᱱᱤ, ᱫᱮᱵᱷᱟᱠᱤ ᱟᱨ ᱢᱟᱨᱩᱫᱷᱟᱱᱟᱛᱩ ᱤᱞᱟᱵᱷᱟᱨᱟᱥᱤ ᱞᱮᱠᱟᱱ ᱒᱕ ᱜᱚᱴᱟᱝ ᱠᱷᱚᱱ ᱦᱚᱸ ᱰᱷᱮᱨ ᱥᱤᱱᱮᱢᱟ ᱨᱮᱭ ᱚᱵᱷᱤᱱᱚᱭ ᱞᱮᱫᱟ ᱾ ᱩᱱᱤᱭᱟᱜ ᱟᱭᱢᱟ ᱜᱟᱱ ᱦᱤᱴ ᱥᱤᱱᱮᱢᱟ ᱨᱮ ᱟᱡ ᱨᱮᱱ ᱟᱜᱟᱢ ᱡᱟᱶᱟᱭ, ᱨᱟᱢᱟᱪᱟᱸᱫᱽᱨᱟᱱ, ᱢᱩᱬᱩᱛ ᱨᱳᱞ ᱨᱮᱭ ᱛᱟᱸᱦᱮ ᱠᱟᱱᱟ ᱟᱨ ᱟᱡ ᱫᱚ ᱦᱤᱨᱳᱭᱤᱱ (ᱢᱟᱨᱩᱫᱷᱟᱱᱟᱛᱩ ᱤᱞᱟᱵᱷᱟᱨᱟᱥᱤ) ᱟᱨ ᱵᱟᱝᱠᱷᱟᱱ ᱢᱩᱬ ᱜᱚᱲᱚᱭᱤᱡᱽ (ᱨᱟᱡᱟ ᱢᱩᱠᱛᱤ, ᱵᱷᱮᱞᱟᱭᱠᱟᱨᱤ ᱮᱢᱟᱱ) ᱨᱳᱞ ᱨᱮᱭ ᱛᱟᱸᱦᱮ ᱠᱟᱱᱟ ᱾ ᱯᱩᱭᱞᱩ ᱥᱤᱱᱮᱢᱟ ᱡᱟᱦᱟᱸ ᱨᱮ ᱩᱱᱠᱤᱱ ᱵᱟᱱᱟᱦᱚᱲ ᱢᱤᱫ ᱥᱟᱶᱛᱮ ᱠᱤᱱ ᱚᱵᱷᱤᱱᱚᱭ ᱟᱠᱟᱫᱟ ᱫᱚ ᱦᱩᱭᱩᱜ ᱠᱟᱱᱟ ᱢᱳᱦᱤᱱᱤ (᱑᱙᱔᱘), ᱡᱟᱦᱟᱸ ᱫᱚ ᱩᱱᱠᱤᱱ ᱵᱟᱱᱟᱦᱚᱲ ᱴᱷᱮᱱ ᱜᱮ ᱯᱩᱭᱞᱩ ᱵᱞᱚᱠᱵᱟᱥᱴᱟᱨ ᱥᱤᱱᱮᱢᱟ ᱠᱟᱱᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ

ᱵᱚᱸᱜᱟ ᱛᱟᱞᱟ
᱑᱙ ᱢᱮ ᱑᱙᱙᱖ ᱨᱮ ᱩᱱᱤ ᱫᱚ ᱠᱟᱨᱰᱤᱭᱟᱠ ᱮᱨᱮᱥᱴ ᱠᱷᱟᱹᱛᱤᱨ ᱛᱮᱭ ᱜᱚᱡᱽ ᱮᱱᱟ ᱾ ᱟᱡᱟᱜ ᱢᱩᱪᱟᱹᱫ ᱠᱟᱹᱢᱤᱦᱚᱨᱟ ᱫᱚ ᱛᱟᱢᱤᱞᱱᱟᱰᱩ, ᱪᱮᱱᱱᱟᱭ ᱨᱮᱭᱟᱜ ᱨᱟᱢᱟᱯᱩᱨᱟᱢ ᱨᱮᱭᱟᱜ ᱛᱷᱳᱴᱴᱟᱢ ᱨᱮ ᱟᱡᱟᱜ ᱮᱢ.ᱡᱤ.ᱟᱨ ᱚᱲᱟᱜ ᱨᱮᱠᱚ ᱯᱩᱨᱟᱹᱣ ᱟᱜ ᱛᱟᱭᱟ ᱾

ᱟᱨᱦᱚᱸ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ

 Dr.MGR Home & Higher Secondary School for the Speech & Hearing Impaired

ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ
ᱛᱷᱚᱠ: ᱛᱟᱢᱤᱞᱱᱟᱰᱩ ᱨᱮᱱ ᱥᱤᱨᱟᱹ ᱢᱚᱱᱛᱨᱤ

ᱥᱟᱹᱠᱷᱟᱹᱭᱟᱹᱛ